"Mbretëresha Afrikane" dhe popullariteti i futbollit në Afrikë
Ky Botëror ka qenë i vështirë për ekipet afrikane. Vetëm Gana arriti të hyjë në fazën e dytë
E lindur dhe e rritur në Bregun e Fildishtë, ajo shet arturina të rralla afrikane. Klientët e saj janë nga gjithë bota, nga Nju Jorku në Hong Kong. Ajo shëtit në gjithë kontinentin në kërkim të veprave të rralla të artit, si këto dyer të punuara me dorë nga Kameruni. Mbretëresha Afrikane është edhe një tifoze e çmëndur, diçka që e ka trashëguar nga vendlindja e saj, Bregu i Fildishtë. Gjashtë muaj më parë, kur po afronte Botërori, asaj i lindi një ide. Vendosi të bëjë kukulla prej druri në formën e lojtarëve dhe ti piktoronte me ngjyrat e 32 ekipeve të Botërorit. Ajo krijoi 100 mijë kukulla në fabrikën e familjes që ka në Bregun e Fildishtë. Tani i kanë mbetur vetëm tre mijë. Didier Drogba, i cili është nga qyteti i saj i lindjes, sot njihet si golshënuesi më i mirë në ligën e parë të Anglisë. Në këtë Botëror, ai luan me Elefantët, domethënë me ekipin e Bregut të Fildishtë. Por Mbretëresha e ka zemrën të thyer sepse Elefantët nuk arritën të hyjnë në gjashtëmbëdhjetëshe. Mbretëresha ka edhe një hotel të sajin në Johannesburg. Natën që Elefantët humbën ndaj Brazilit 3 me 1, në hotel kishin zënë dhoma disa brazilianë. Humbja ishte e hidhur por nuk ke ç’i bën. tregon ajo me të qeshur. Ky Botëror ka qenë i vështirë për ekipet afrikane. Vetëm Gana arriti të hyjë në fazën e dytë. Dhe megjithëse ganezët fituan dje ndaj Amerikës, Mbretëresha thotë se nuk do të shohë më futboll. Sepse i dhemb zemra të shikojë një ekip afrikan të humbasë.